Kauhavan Halpa-Halli
**Kokkolan Halpa-Halli Oy** on suomalainen myymäläketju. Ketjun ensimmäinen myymälä avattiin Pietarsaaressa 1967, ja myös Kokkola sai oman myymälän vuonna 1969. Nykyisin ketjulla on yhteensä 35 myymälää, joista pohjoisin sijaitsee Kiimingissä ja eteläisin Porissa. Uusin ketjun myymälä avattiin Äänekoskelle 11. huhtikuuta 2019. Ketjun 11 myymälän yhteydessä toimii HHKeittiö-niminen (aik. HHCafé) kahvila/ravintola. Valtakunnallinen toimialue saavutettiin, kun Halpa-Halli avasi verkkokaupan huhtikuussa 2017.

HalpaHalli oli vuonna 2016 Suomen toiseksi suurin halpamyymäläketju Tokmannin jälkeen. Tavaratalojen tuotevalikoimaan kuuluvat elintarvikkeet, vaatteet, asusteet, puhdistusaineet, siivoustarvikkeet, polkupyörät, sekä kodin ja vapaa-ajan tuotteet. Ketjun liikkeissä ei myydä tupakkaa eikä yli 2,8-prosenttisia alkoholijuomia yrityksen omien toimintaperiaatteiden takia.  Ketju kieltäytyi myös myymästä Tom of Finland -postimerkkejä kristillisiin arvoihin vedoten.

Ketju palkittiin joulukuussa 2011 THL:n uudella kansanterveyspalkinnolla. Syksyllä 2016 yritys oli tukemassa Patmos Lähetyssäätiön Operaatio Joulun Lapsi -kampanjaa, jolloin kaikki ketjun myymälät toimivat kampanjan keräyspisteinä. Kampanjan yhteydessä HalpaHallissa myytiin keräyksen tunnuksella varustettuja pehmoleluja, joiden tuotosta 10 % lahjoitettiin keräyksen hyväksi.

Hallituksen puheenjohtaja on kauppaneuvos Esko Ylinen ja toimitusjohtaja Janne Ylinen. Esko Yliselle myönnettiin 4. joulukuuta 2008 Suomen Leijonan I luokan ritarimerkki. Valtakunnallinen yrittäjäpalkinto HalpaHallille myönnettiin vuonna 2011.

Historia
--------

Halpa-Halli sai alkunsa vuonna 1967, kun Pentti Ylinen vuokrasi veljensä Heikin kanssa Pietarsaaren Alholminkadulta kiinteistön. Kaupassa myytiin Heikin perustaman Ylisen neulomon vaatteita sekä kemikaliotarvikkeita. Pentin ja Heikin veli Esko Ylinen avasi Halpa-Hallin Kokkolaan Rantakadulle 15.8.1969. Halpa-Halli teki vähittäiskauppahistoriaa hylkäämällä ohjehintakäytännön, mikä närkästytti kilpailijat.

1970-luvulla Ylisen veljesten sanattoman sopimuksen mukaan Pentti laajensi liiketoimintaa etelään ja Esko pohjoiseen sekä sisämaahan. Halpa-Hallin ensimmäinen keskusvarasto valmistui syksyllä 1977 Kokkolan Mesilän teollisuusalueelle. Seuraavana vuonna kirjanpito ja varastoseuranta siirtyivät tietokonepohjaiseksi.

Vuonna 1980 keskusvarasto siirtyi Kokkolan Kosilaan 2000 neliömetrin tiloihin. Esko osti alkuperäisen Pietarsaaren myymälän Veljeltään Pentiltä vuonna 1986. Keskusvarasto muutti nykyiseen paikkaansa Kokkolan Jänismaalle 1989 12 500 neliömetrin tiloihin.

1991 Kokkolan Halpa-Halli Oy osti Vaasan Halpa-Halli-ketjun. Samana vuonna osassa myymälöitä otettiin valikoimiin tuore-elintarvikkeet tarkoituksena tuoteryhmän lisääminen koko ketjuun. Kokkolan Halpa-Halli muutettiin osakeyhtiöksi 1993. Automaattinen tilausjärjestelmä otettiin käyttöön 1994. Vuonna 1999 Nivalan myymälän yhteyteen perustettiin ase- ja eräkauppa.

HHNet-nettiportaali perustettiin 2000 ja lakkautettiin 2003. 2003 avattiin ensimmäinen HHSport, HHCafé ja HHKangas Alahärmään. HHCafe Express perustettiin 2007.

Halpa-Hallin omistus siirtyi seuraavalle sukupolvelle vuonna 2010. Ketjulle myönnettiin valtakunnallinen yrittäjäpalkinto vuonna 2011. Valtakunnallinen toimialue saavutettiin viimein vuonna 2017, kun verkkokauppa avattiin. Kevään 2018 markkinoinnissa siirryttiin käyttämään Halpa-Hallin sijasta kirjoitusasua HalpaHalli. Myymälöiden aukiolo laajentui sunnuntaihin 18.11.2018 lähtien.  HHSportin toiminta päättyi vuoden 2018 aikana. HHCafén muutti nimensä vuoden 2018 brändiuudistuksessa HHKeittiöksi. Syksyllä 2019 julkaistiin Halpa-Hallin 50-vuotisjuhlateos *Talo, jonka Esko rakensi*. Teoksen on kirjoittanut Hippo Taatila.

Myymälät
--------

|  |  |
| --- | --- |
| * Alajärvi
* Haapajärvi
* Haapavesi
* Iisalmi
* Kalajoki (Kauppakeskus Merta)
* Kankaanpää
* Kannus
* Kauhajoki
* Kauhava
	+ Alahärmä
	+ Kauhava
* Kaustinen
* Kokkola
* Kurikka
	+ Jalasjärvi
	+ Kurikka
* Laihia
* Lapua
* Liminka
 | * Muhos
* Muurame
* Nivala
* Närpiö
* Oulainen
* Oulu
	+ Haukipudas
	+ Kiiminki
* Parkano
* Pietarsaari
* Pori
* Pyhäjärvi (Pyhäsalmi)
* Raahe
* Saarijärvi
* Seinäjoki
* Siilinjärvi
* Vaasa
* Ylivieska
* Äänekoski
 |

Yhtiömuoto
----------

Halpa-Hallin logo vuosina 2003–2018
Kokkolan Halpa-Halli Oy on osakeyhtiö, jonka toimitusjohtajana on vuodesta 2000 toiminut Janne Ylinen. Hän on myös hallituksen jäsen. Hallituksen puheenjohtajana toimii Esko Ylinen. Muut hallituksen jäsenet ovat Anne Flinck, Tea Forsberg, Minna Kulmala ja Johannes Ylinen. Hallinnon muodostavat toimitusjohtajan lisäksi varatoimitusjohtaja Ari Isohella.

Liiketoimintamalli
------------------

Halpa-Halli rakentaa myymälänsä pääsääntöisesti kaupunkien ydinkeskustoihin. Valtaosa HalpaHalleista sijaitsee pienissä maaseutukaupungeissa. Vuonna 2017 avattiin verkkokauppa. Halpa-Hallilla on oma maahantuontiorganisaationsa, jonka kautta hoituu omien tuotemerkkien tuonti. Tuotteiden siirto keskusvarastolta myymälöihin tapahtuu yrityksen omilla rekka-autoilla kuljettajien ollessa yrityksen omilla palkkalistoilla.

Lähteet
-------

* Taatila, Hippo: *Talo, jonka Esko rakensi*. Otava 2019.

### Viitteet

1. 1 2 3  Halpaketjujen markkinaosuudet uusiksi: Tokmanni hyytyy, Motonet jyrää, Kauppalehti 4.7.2017. Vaatii tilauksen.
2. ↑  Ismo Virta: *Suomen suurimmat yritykset*, Talouselämä 20/2014, sivu 42–43.
3. ↑  Yrityshistoria Halpa-Halli. Viitattu 15.5.2017.
4. ↑  Halpa-Hallin myymälät Halpa-Halli. Viitattu 1.10.2017.
5. ↑  Tulla, Riku: HalpaHalli avasi ovensa Äänekoskella – "Ehdottomasti kaupungin laadukkain ruokakauppa" *Sisä-Suomen Lehti*.  11.4.2019. Viitattu 9.5.2019.
6. ↑  HHcafé | Halpa-Halli *Halpa-Halli*. Viitattu 15.5.2017.
7. ↑   *www.kauppalehti.fi*. Viitattu 15.5.2017.
8. ↑  Yritys Halpa-Halli. Viitattu 15.5.2017.
9. ↑  Latva-Teikari, Kati: HalpaHalli antoi periksi muuttuneiden kulutustapojen edessä: kristillisistä arvoistaan tunnettu yhtiö ei enää pyhitä lepopäivää *Yle Uutiset*.  22.10.2018. Viitattu 9.5.2019.
10. ↑  Vihanta, Ari: Tom of Finland -merkit olivat liikaa tavarataloketjulle *Yle Uutiset*.  9.9.2014. Viitattu 9.5.2019.
11. ↑  Halpa-Halli-ketju palkittiin kansanterveystyöstä  8.11.2011. Yle Uutiset. Viitattu 6.1.2013.
12. ↑  Operaatio Joulun Lapsi - Halpa-Halli *www.joulunlapsi.fi*.  Arkistoitu 2.11.2016. Viitattu 15.5.2017.
13. ↑  Keskipohjanmaa: Itsenäisyyspäivän kunniamerkit 2008 *Keskipohjanmaa*.  Arkistoitu 12.12.2017. Viitattu 18.3.2009.
14. ↑  Valtakunnallisten yrittäjäpalkintojen saajat 1968–2012 Suomen Yrittäjät.  Arkistoitu 13.7.2013. Viitattu 14.3.2013.
15. ↑  Taatila 2019, s. 20
16. ↑  Taatila 2019, s. 26
17. ↑  Pirjo Latva-Mantla: Esko Ylisen Halpa-Halli laajeni hurjasti ja suututti kilpailijat – sitten viinaan retkahtanut nuori liikemies teki täyskäännöken, joka yllätti kaikki  13.10.2019. Suomen Yrittäjät. Viitattu 11.4.2020.
18. ↑  Taatila 2019, s. 73
19. ↑  Taatila 2019, s. 74
20. ↑  Taatila 2019, s. 86
21. ↑  Taatila 2019, s. 146
22. ↑  Taatila 2019, s. 202
23. ↑  Taatila 2019, s. 248
24. ↑  Jari Lammassaari: HalpaHallin Janne Ylinen on kauppias henkeen ja vereen – "Työ kaupassa vaikutti koulunkäyntiinkin" *yrittajat.fi*.  10.12.2019. Viitattu 8.3.2020.
25. ↑  Metsämäki, Mikko: Halpa-Halli ei enää pyhitä lepopäivää – aloittaa sunnuntaikaupan *Kauppalehti*.  22.10.2018. Viitattu 9.5.2019.
26. ↑  Talo, jonka Esko rakensi *otava.fi*.  Arkistoitu 6.8.2019. Viitattu 6.8.2019.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **HalpaHalli**.
* HalpaHallin verkkosivut.
* Linda Pelkonen: Miksi ette myy Tom of Finland -postimerkkejä, HalpaHalli? Uusi Suomi 9.9.2014.